Target nang asli gasan bom ngitu sabujurnya kuta Kokura, tapi gara-gara awan manutupi banar maulah buhannya maubah arah wan target nang lainnya ada di Nagasaki. Fat Man digugurakan matan B-29 bomber Bockscar, dikamudiakan oleh Charles Sweeney matan 393d Bomb Squadron wan maladum pas jam 11:02 AM (JST), pas katinggiannya kira-kira , wan hasil matan laduman nang ganalnya kira-kira 21 kiloton TNT atawa 88 terajoules. Mitsubishi-Urakami Ordnance Works, pabrik nang maulah torpedo tipe 91 nang dirilis dalam serangan di Pearl Harbor, hancur dalam laduman ngitu. Gara-gara awan nang maulah pandangan kada tapi jalas, bom kahilangan hinti paladuman nang sasuai lawan tujuannya, wan kerusakan kada tapi luas matan ngitu di Hiroshima. 39.000 orang diparkiraakan mati langsung ulih pangaboman di Nagasaki, wan 25.000 labih luka. Ribuan nang lainnya maninggal imbah ngitu matan laduman nang takait wan luka tabakar, wan ratusan lainnya matan panyakit radiasi matan paparan radiasi pamulaan bom ngitu. Sarangan bom di Nagasaki baisi tingkat kamatian tatinggi katalu dalam Perang Dunia II imbah serangan nuklir di Hiroshima wan serangan bom api di Tokyo.